rejauldu/bengali-wikipedia huggingface dataset:
মোহাম্মদ আল-আমিন মসজিদ (), বেসরকারী দাতা প্রতিষ্ঠানের নামে বাহওয়ান মসজিদ হিসাবেও পরিচিত, ভবনটি হলো ওমানের বাউশারে অবস্থিত একটি মসজিদ। এটি ২০১৪ সালে উদ্বোধন করা হয়েছিল। নির্মাণ মোহাম্মদ আল আমীন মসজিদটি  ওমানের সমুদ্রপৃষ্ঠ থেকে ৫২.৫ মিটার উচ্চতায় দক্ষিণ এক্সপ্রেসওয়েতে অবস্থিত। মসজিদটির নির্মাণ কাজ ২০০৮ সালে শুরু হয়েছিল এবং এটি ২০১৪ সালে শেষ হয়। নির্মাণ কার্যক্রমের জন্য ইরান, ইতালি, জার্মানি, অস্ট্রিয়া, ভারত এবং যুক্তরাজ্যের নকশাকার, উপকরণ, প্রযুক্তি, শিল্পী এবং সরবরাহকারীদের আনা হয়। এটি ২০,৩০০ বর্গ মিটার জায়গায় অবস্থিত। যার মধ্যে প্রধান প্রার্থনা হল ১৬১৬ বর্গ মিটার এবং ২,১০০ জন উপাসককে একসাথে জায়গা দেওয়া যায়। প্রধান প্রার্থনা হলটি ১১ মিটার লম্বা এবং মহিলাদের হলটি ৪.৫ মিটার লম্বা। এটি ২৪ ক্যারেট সোনার ফলক এবং স্বরোস্কি স্ফটিক দিয়ে সজ্জিত। মসজিদটিতে মোট ৩০০০ বর্গ মিটার হাতে খোদাই করা পাথরের শিল্পকর্মের নকশা রয়েছে।  অভ্যন্তরীণ জায়গাগুলোতে সমকালীন ওমানি শৈলীতে সমৃদ্ধ খোদাই করা কাঠের সাথে সাদা মোজাইক রয়েছে।  আরো দেখুন  ওমানে ইসলাম তথ্যসূত্র  বিষয়শ্রেণী:ওমানের মসজিদ বিষয়শ্রেণী:গম্বুজসহ মসজিদ বিষয়শ্রেণী:প্রধান মসজিদ বিষয়শ্রেণী:এশীয় মসজিদ অসম্পূর্ণ বিষয়শ্রেণী:ওমানের ভবন ও স্থাপনা বিষয়শ্রেণী:মাসকাট, ওমানের দর্শনীয় স্থান বিষয়শ্রেণী:ওমানের দর্শনীয় স্থান বিষয়শ্রেণী:২০১৪-এ সম্পন্ন মসজিদ বিষয়শ্রেণী:২০১৪-এ ওমানে প্রতিষ্ঠিত
ইমিউনোডিফিউশন হলো একটি পরীক্ষাগার কৌশল যেখানে প্রতিজন ও প্রতিরক্ষিকা শনাক্তকরণ ও পরিমাপের জন্য জেল মাধ্যম (সাধারণত অ্যাগার) ব্যবহার করা হয়। এই পদ্ধতিতে প্রতিজন ও প্রতিরক্ষিকার পারস্পরিক বিক্রিয়ায় দৃশ্যমান অধঃক্ষেপ গঠিত হয়।   প্রয়োগ    ইমিউনোলজিতে এই কৌশলের ব্যবহারের ক্ষেত্রসমূহ:    প্রতিজনের পরিমাণ নির্ণয়    ইমিউনোগ্লোবিউলিন শ্রেণি শনাক্তকরণ    প্রতিরক্ষিকা মূল্যায়ন    সিরাম ট্রান্সফারিন ও আলফা-ফিটোপ্রোটিন মাত্রা পরিমাপ    বিভিন্ন প্রতিজনের বৈশিষ্ট্য তুলনা   ইমিউনোডিফিউশনের প্রকারভেদ    একক ইমিউনোডিফিউশন (রেডিয়াল ইমিউনোডিফিউশন)    অ্যাগার জেলে প্রতিরক্ষিকা সমভাবে বণ্টিত থাকে এবং প্রতিজন নমুনা কূপে স্থাপন করা হয়। প্রতিজনের ব্যাপনের ফলে অধঃক্ষেপ বলয় গঠিত হয়, যার ব্যাস প্রতিজন ঘনত্বের সমানুপাতিক।   দ্বৈত ইমিউনোডিফিউশন (উচটারলোনি দ্বৈত ইমিউনোডিফিউশন)    পৃথক কূপ থেকে প্রতিজন ও প্রতিরক্ষিকার ব্যাপনের ফলে অধঃক্ষেপ রেখা গঠিত হয়।   অন্যান্য প্রকার     একমাত্রিক একক ব্যাপন (উডিন পদ্ধতি)    একমাত্রিক দ্বৈত ব্যাপন (ওকলি ফুলথর্প পদ্ধতি)   সুবিধা     খরচ-কার্যকর: অন্যান্য ইমিউনোঅ্যাসের তুলনায় কম ব্যয়সাপেক্ষ।    নির্ভরযোগ্যতা: পুনরুৎপাদনযোগ্য ফলাফল প্রদান করে।   সীমাবদ্ধতা     সময়সাপেক্ষ: ব্যাপন প্রক্রিয়ায় কয়েক ঘণ্টা থেকে দিন পর্যন্ত সময় লাগে।    সংবেদনশীলতা: ELISA-এর তুলনায় কম সংবেদনশীল।   টীকা      বহিঃসংযোগ       বিষয়শ্রেণী:জৈবিক কৌশল ও সরঞ্জাম বিষয়শ্রেণী:ভাইরাস রোগ নির্ণয় বিষয়শ্রেণী:ইমিউনোলজিক্যাল পরীক্ষা
উইকিপ্রকল্প গান একটি প্রকল্প যা গানের নিবন্ধগুলিকে উন্নত করার উদ্দেশ্যে তৈরি করা হয়েছে। এর লক্ষ্য হল গানের নিবন্ধগুলিকে দ্রুত এবং সহজে পাঠ করা যায় এমন রূপে সাজানো এবং মৌলিক তথ্য প্রদান করা। এই প্রকল্পটি উইকিপ্রকল্প অ্যালবামগুলির উপর নির্ভর করে তৈরি করা এবং একই রকম টেমপ্লেট ব্যবহার করে। দুটি প্রকল্পই উইকিপ্রকল্প সঙ্গীতের অংশ।
পুল্লেলা গোপীচাঁদ (জন্ম ১৬ নভেম্বর ১৯৭৩) একজন প্রাক্তন ভারতীয় ব্যাডমিন্টন খেলোয়াড়। তিনি ১৯৯৮ সালে মালয়েশিয়ার কুয়ালালামপুরে অনুষ্ঠিত কমনওয়েলথ ক্রীড়া প্রতিযোগিতায় ব্যাডমিন্টন ক্রীড়ায় পুরুষদের দলগত শ্রেণীতে রৌপ্য পদক এবং একক শ্রেণীতে ব্রোঞ্জ পদক বিজয় করেন।  তথ্যসূত্র  বিষয়শ্রেণী:১৯৭৩-এ জন্ম বিষয়শ্রেণী:জীবিত ব্যক্তি বিষয়শ্রেণী:তেলুগু ব্যক্তি বিষয়শ্রেণী:ভারতীয় ক্রীড়া কোচ বিষয়শ্রেণী:ভারতীয় পুরুষ ব্যাডমিন্টন খেলোয়াড় বিষয়শ্রেণী:কমনওয়েলথ গেমসে রৌপ্যপদক বিজয়ী ভারতীয় বিষয়শ্রেণী:কমনওয়েলথ গেমসে ব্রোঞ্জপদক বিজয়ী ভারতীয় বিষয়শ্রেণী:অর্জুন পুরস্কার প্রাপক বিষয়শ্রেণী:রাজীব গান্ধী খেলরত্ন প্রাপক বিষয়শ্রেণী:ক্রীড়ায় পদ্মশ্রী প্রাপক বিষয়শ্রেণী:ক্রীড়ায় পদ্মভূষণ প্রাপক বিষয়শ্রেণী:এশিয়ান গেমসে ভারতের প্রতিযোগী বিষয়শ্রেণী:প্রকাশম জেলার ব্যক্তি বিষয়শ্রেণী:দ্রোণাচার্য পুরস্কার প্রাপক বিষয়শ্রেণী:ভারতের অলিম্পিক ব্যাডমিন্টন খেলোয়াড়
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল। উল্লেখযোগ্যতা নির্নয়ের জন্য যথেস্ট পরিমাণ তথ্য বা তথ্যসুত্র নেই।  মাসুম-আল-হাসান (আলাপ) ০৫:৩৩, ১৪ সেপ্টেম্বর ২০২৩ (ইউটিসি) ছোট শরীফপুর উচ্চ বিদ্যালয়   – (অপসারণের প্রস্তাবনা দেখুনলগ দেখুন) () উল্লেখযোগ্য বা ঐতিহ্যবাহী কোনো মাধ্যমিক বিদ্যালয় নয়। নিবন্ধে যথেষ্ট তথ্য নেই। উল্লেখযোগ্য প্রচার নেই। অর্ঘ্য বড়ুয়া (আলাপ) ০২:২৯, ৯ সেপ্টেম্বর ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
জন আন্দোলন পার্টি (জেএপি) বা অল ইন্ডিয়া জন আন্দোলন পার্টি (এআইজেএপি) হল ভারতের কালিম্পং জেলা এবং দার্জিলিং জেলায় অবস্থিত একটি রাজনৈতিক দল। জেএপি ২০১৬ সালে প্রতিষ্ঠিত হয়েছিল। দলের সভাপতি ডাঃ হরকা বাহাদুর ছেত্রী, যিনি কালিম্পংয়ের প্রাক্তন বিধায়ক।   নির্বাচনী ইতিহাস  জেএপি ২০১৬ সালে পশ্চিমবঙ্গ রাজ্য বিধানসভা নির্বাচনে কালিম্পং থেকে প্রতিদ্বন্দ্বিতা করেছিল। এর প্রার্থী হরকা বাহাদুর ছেত্রী গোর্খা জনমুক্তি মোর্চা প্রার্থী সরিতা রাইয়ের কাছে অল্পের জন্য হেরেছেন। ২০১৭ সালের কালিম্পং পৌরসভা নির্বাচনে, জেএপি দুটি আসন জিতেছিল। ২০১৯ সালে, হরকা বাহাদুর ছেত্রী দার্জিলিং কেন্দ্র থেকে লোকসভা নির্বাচনে অসফলভাবে প্রতিদ্বন্দ্বিতা করেছিলেন। জেএপি থেকে অমর লামা ২০১৯ সালে দার্জিলিং বিধানসভা কেন্দ্র থেকে পশ্চিমবঙ্গ বিধানসভা উপনির্বাচনে প্রতিদ্বন্দ্বিতা করেছিলেন কিন্তু হেরেছিলেন।   তথ্যসূত্র   বিষয়শ্রেণী:পশ্চিমবঙ্গের রাজনৈতিক দল বিষয়শ্রেণী:২০১৬-এ প্রতিষ্ঠিত রাজনৈতিক দল বিষয়শ্রেণী:ভারতের রাজনৈতিক দল
স্পোর্টস ক্লাব অস্ট্রিয়া ক্লাগেনফুর্ট (; সাধারণত এসকে অস্ট্রিয়া ক্লাগেনফুর্ট এবং সংক্ষেপে অস্ট্রিয়া ক্লাগেনফুর্ট নামে পরিচিত) হচ্ছে ক্লাগেনফুর্ট ভিত্তিক একটি অস্ট্রীয় পেশাদার ফুটবল ক্লাব। এই ক্লাবটি বর্তমানে অস্ট্রিয়ার শীর্ষ স্তরের ফুটবল লিগ অস্ট্রীয় ফুটবল বুন্দেসলিগায় প্রতিযোগিতা করে। এই ক্লাবটি ১৯২০ সালে প্রতিষ্ঠিত হয়েছে। ৩২,০০০ ধারণক্ষমতাবিশিষ্ট ভর্টহের্সে স্টেডিয়ামে ক্লাবটি তাদের সকল হোম ম্যাচ আয়োজন করে থাকে।https://www.transfermarkt.com/sk-austria-klagenfurt/stadion/verein/28760/saison_id/2023 বর্তমানে এই ক্লাবের ম্যানেজারের দায়িত্ব পালন করছেন অস্ট্রীয় সাবেক ফুটবল খেলোয়াড় পিটার পাকুল্ট এবং সভাপতির দায়িত্ব পালন করছেন হার্বার্ট মাটশেক।https://www.transfermarkt.com/sk-austria-klagenfurt/kader/verein/28760/saison_id/2023 বর্তমানে অস্ট্রীয় রক্ষণভাগের খেলোয়াড় টরস্টেন মাহরার এই ক্লাবের অধিনায়কের দায়িত্ব পালন করছেন।https://www.worldfootball.net/teams/sk-austria-klagenfurt/2024/2/   ঘরোয়া ফুটবলে, অস্ট্রিয়া ক্লাগেনফুর্ট এপর্যন্ত ১টি শিরোপা জয়লাভ করেছে; যা হচ্ছে অস্ট্রিয়ান রেগিওনাললিগা সেন্ট্রাল শিরোপা রয়েছে। জান্ড্রো জাকানি, ফ্লোরিয়ান ইয়ারিৎস, কসমস গেজোস, মার্কুস পিঙ্ক এবং পাত্রিক এলেরের মতো খেলোয়াড়গণ অস্ট্রিয়া ক্লাগেনফুর্টের জার্সি গায়ে খেলেছেন।  তথ্যসূত্র  বহিঃসংযোগ      বিষয়শ্রেণী:স্পোর্টস ক্লাব অস্ট্রিয়া ক্লাগেনফুর্ট বিষয়শ্রেণী:১৯২০-এ প্রতিষ্ঠিত ফুটবল ক্লাব বিষয়শ্রেণী:১৯২০-এ অস্ট্রিয়ায় প্রতিষ্ঠিত বিষয়শ্রেণী:অস্ট্রিয়ার ফুটবল ক্লাব বিষয়শ্রেণী:অস্ট্রীয় ফুটবল বুন্দেসলিগার ক্লাব
This template act as a container for various Periodic table legends.   Usage  Options are:  Template:Element color legend/alkali metal–noble gas range (default for Template:Element color legend; formerly also )  Template:Element color legend/categories including superactinides  Template:Element color legend/metals nonmetals	  Template:Element color legend/spdf blocks  Template:Element color legend/spdfg blocks  Template:Element color legend/valences  Template:Element color legend/vertical  These are also used through .   See also
ভিক্টোরিয়া পাবলিক লাইব্রেরি বাংলাদেশের উত্তরবঙ্গের শহর নাটোরে অবস্থিত একটি গ্রন্থাগার। রবীন্দ্রনাথ ঠাকুরের পরামর্শে নাটোরের মহারাজা জগদিন্দ্রনাথ রায় ১৯০১ সালে গ্রন্থাগারটি প্রতিষ্ঠিত করেন।   অবস্থান   বর্তমানে গ্রন্থাগারটি নাটোর পৌরসভার কাফুরিয়াপট্টির ভিক্টোরিয়া পাবলিক লাইব্রেরী সড়কে অবস্থিত। যদিও প্রতিষ্ঠার সময় গ্রন্থাগারটি নাটোর শহরের লালবাজার এলাকায় প্রতিষ্ঠিত হয়েছিল।   ইতিহাস   নাটোরের মহারাজা জগদিন্দ্রনাথ রায় রবীন্দ্রনাথ ঠাকুরের একজন প্রিয়ভাজন ব্যক্তি ছিলেন। ১৮৯৮ সালে জগদিন্দ্রনাথের আমন্ত্রণে ঠাকঙু নাটোরে এসেছিলেন। সে সময় ঠাকুর জগদিন্দ্রনাথকে তার নিজ এলাকা নাটোরে একটি সাধারণ গ্রন্থাগার প্রতিষ্ঠার জন্য পরামর্শ ও অনুপ্রেরণা দেন। ঠাকুরের এই অনুপ্রেরণায় জগদিন্দ্রনাথ ১৯০১ সালে নাটোরে ভিক্টোরিয়া পাবলিক লাইব্রেরি প্রতিষ্ঠিত করেন।   তথ্যসূত্র   বিষয়শ্রেণী:নাটোর সদর উপজেলা বিষয়শ্রেণী:বাংলাদেশের গ্রন্থাগার বিষয়শ্রেণী:১৯০১-এ ব্রিটিশ ভারতে প্রতিষ্ঠিত
thumb|250px|নাসা ওয়ার্ল্ড উইন্ড থেকে গৃহীত স্ক্রিনশটে পেরুন প্যাটারা-সন্নিহিত এলাকা পেরুন প্যাটারা (ইংরেজি: Pyerun Patera) হল বৃহস্পতির প্রাকৃতিক উপগ্রহ আইয়োর একটি প্যাটারা (স্ক্যালোপ-আকৃতির প্রান্তভাগ-যুক্ত এক ধরনের জটিল অভিঘাত গহ্বর)। এটির দৈর্ঘ্য প্রায় ৫৭ কিলোমিটার এবং স্থানাঙ্ক । প্যাটারাটি স্লাভোনিক বজ্র দেবতা পেরুনের নামাঙ্কিত। ১৯৮৫ সালে ইন্টারন্যাশনাল অ্যাস্ট্রোনমিক্যাল ইউনিয়ন কর্তৃক নামটি গৃহীত হয়। পেরুন প্যাটারার পশ্চিমে রয়েছে মিথ্রা প্যাটারা, পূর্বে ও উত্তরপূর্বে রয়েছে এপাফাস মেনসা নামক মেসা এবং উত্তরপশ্চিমে রয়েছে সিলপিয়াম মনস নামক পর্বত ও স্বারোগ প্যাটারা।NASA World Wind 1.4. NASA Ames Research Center, 2007.  তথ্যসূত্র  বিষয়শ্রেণী:আইয়োর পৃষ্ঠভাগের বৈশিষ্ট্য
আরপেনিক চ্যারেন্টস (); (২৫ জুলাই ১৯৩২– ১২ ফেব্রুয়ারি ২০০৮), একজন আর্মেনিয় লেখক, সাহিত্য সমালোচক, চ্যারেন্টস গবেষণায় বিশেষজ্ঞ। তিনি মহান আর্মেনীয় কবি ইয়েঘিশে চ্যারেন্টস এর কন্যা।   জীবনী  ১৯৩৭ সালে স্তালিনবাদী সন্ত্রাসের সময় আরপেনিকের পিতামাতার গ্রেফতারের পর তিনি কানাকার শিশুদের বাড়িতে বাস করতেন। তিনি ইয়েরেভান স্টেট ইউনিভার্সিটিতে ভাষাতত্ত্ব অধ্যয়ন করেন। তিনি ছিলেন ইয়েরেভানের চ্যারেন্টস হাউস-যাদুঘর (এছাড়াও বৈজ্ঞানিক কাউন্সিলের সভাপত্নী) এর প্রধান উদ্যোগী এবং প্রতিষ্ঠাতা ছিলেন। তিনি তার পিতার ৬০০০-এর পরিমাণের বইয়ের লাইব্রেরীটি অনুসন্ধান করেছিলেন, তিনি অনুসন্ধান করেন ইয়েঘিশে চ্যারেন্টস এর সাহিত্যিকের কাজের কথা এবং জীবন কাহিনীর কথা সারা দেশ জুড়ে ছড়িয়ে দেন। তিনি তার দুঃখজনক শৈশব সম্পর্কে উপন্যাস, ছোট গল্প এবং স্মৃতিকথা লিখেছিলেন, এবং আর্মেনিয়ার রাইটারস ইউনিয়ন সদস্যা ছিলেন।   তার লেখা বই   The Unknown Inside the Known, Yerevan, 2005  My Universities, Yerevan, 2000  The Prayers of Yeghishe Charents, Yerevan, 1999  The Children's Home, Yerevan, 1994   বহিঃসংযোগ   Biography, Writers' Union of Armenia Official Site  Arpenik Ch., Unknown in the Known: Short Stories  The last summer of Yeghishe Charents, by Arpenik Charents   "Aniv" journal about Arpenik  বিষয়শ্রেণী:১৯৩২-এ জন্ম বিষয়শ্রেণী:২০০৮-এ মৃত্যু বিষয়শ্রেণী:আর্মেনিয় লেখক
বাসুদেবপুর বাংলাদেশের রাজশাহী বিভাগের রাজশাহী জেলার অন্তর্গত গোদাগাড়ী উপজেলার একটি ইউনিয়ন।   আয়তন  বাসুদেবপুর ইউনিয়নের আয়তন ১৮.৮৫ বর্গ কিলোমিটার।   প্রশাসনিক কাঠামো  বাসুদেবপুর ইউনিয়ন গোদাগাড়ী উপজেলার আওতাধীন ৮ নং ইউনিয়ন পরিষদ। এ ইউনিয়নের প্রশাসনিক কার্যক্রম গোদাগাড়ী থানার আওতাধীন। এটি জাতীয় সংসদের ৫২ নং নির্বাচনী এলাকা রাজশাহী এর অংশ। ইউনিয়নটিতে ৯টি ওয়ার্ড ১৮ টি গ্রাম, ১৯ টি মৌজা ও ৩ টি হাট আছে।   জনসংখ্যার উপাত্ত  ২০১১ সালের আদমশুমারি অনুযায়ী বাসুদেবপুর ইউনিয়নের মোট জনসংখ্যা ২৭৫৫৫ জন।   শিক্ষা  বাসুদেবপুর ইউনিয়নের সাক্ষরতার হার ৫৬.৭%।   আরও দেখুন    গোদাগাড়ী উপজেলা  রাজশাহী বিভাগ  রাজশাহী জেলা   তথ্যসূত্র    বহিঃসংযোগ      বিষয়শ্রেণী:গোদাগাড়ী উপজেলার ইউনিয়ন
মন্টি রোজা (ইতালীয় এবং জার্মান) আল্পস পর্বতমালার একটি তুষারাবৃত বৃহৎ পর্বত। মন্টি রোজার প্রধান পর্বতশীর্ষের নাম ডুফোরস্পিটজা। যিনি পর্বতশীর্ষটির প্রথম উচ্চতা পরিমাপ করেন, তার নাম অনুসারে এটির নামকরণ হয়েছে। এই শীর্ষটি সমুদ্রপৃষ্ঠ থেকে ৪৬৩৪ মিটার বা ১৫২০৩ ফুট উচ্চতায় অবস্থিত। মন্টি রোজা সুইজারল্যান্ডের সর্বোচ্চ পর্বত। আল্পস পর্বতমালায় উচ্চতার দিক থেকে এটি দ্বিতীয়। সুইজারল্যান্ড এবং ইতালীর সীমান্ত অঞ্চলে এটির অবস্থান। তবে এর প্রধান পর্বতশীর্ষ ডুফোরস্পিটজা সুইজারল্যান্ড অংশে অবস্থিত।  সুইস ভূতাত্ত্বিক এবং পর্যটক হোরেস বেনেডিক্ট অষ্টাদশ শতকে মন্টি রোজার উচ্চতা পরিমাপ করেন। ঊনবিংশ শতাব্দীর শুরুতে বেশ কয়েকটি প্রচেষ্টার পর ১৮৫৫ সালে প্রথমবারের মত সফলভাবে পর্বতশীর্ষে আরোহণ করেন ম্যাথুস ও ইয়োহানেস এবং তাদের দল। ঐ দলে আটজন পর্বতারোহী এবং তিনজন গাইড ছিলেন। তবে মন্টি রোজার পূর্ব পৃষ্ঠে প্রথমবারের মত আরোহণ করা হয় ১৮৭২ সালে।  প্রতি বছরের গ্রীষ্মে অনেক পর্বতারোহী এবং পর্যটক মন্টি রোজার পশ্চিম দিক থেকে শীর্ষে আরোহণের চেষ্টা করেন। এছাড়া পর্যটকেরা মন্টি রোজা থেকে ম্যাটারহর্ন পর্যন্ত বিস্তৃত আল্পস পর্বতশৃঙ্গ দেখার জন্যেও আসে।  ভৌগোলিক অবস্থান ও বর্ণনা মন্টি রোজা সুইজারল্যান্ডের ফ্যালিস ক্যান্টনের সীমান্ত ঘেষে অবস্থিত। এর অপর পাশে ইতালীর পিডমন্ট। তবে মন্টি রোজার পর্বতশীর্ষ ডুফোরস্পিটজা সুইজারলান্ডেই অবস্থিত। সুইজারল্যান্ডের সেরম্যাট শহরে এটির অবস্থান। সবচেয়ে কাছের জনবসতি ইতালীতে অবস্থিত। পর্বতের বিপরীত দুই পাশের প্রাকৃতিক অবস্থা বেশ ভিন্ন। সুইজারল্যান্ড অংশ হিমবাহে ঢাকা। এই অঞ্চলে জনবসতি নেই বললেই চলে। পর্বতের পূর্ব অংশ, অর্থাৎ ইতালীত অংশে ২৪০০ মিটার উচ্চ খাড়া পর্বতপৃষ্ঠ অবস্থিত, যার অপর পাসে মাকুগনাগা গ্রাম রয়েছে।  মন্টি রোজা পর্বতটির অধিকাংশ অংশ তুষারে আবৃত। কেবল এর শীর্ষটি কঠিন পাথরে ঢাকা। ইতালীয় অংশের সর্বোচ্চ শীর্ষ হল গ্রেন্সগিপফেল। মূল পর্বতমালার বাহিরে মন্টি রোজাই আল্পস-এর সর্বোচ্চ শৃঙ্গ।  ম্যাটার উপত্যকা ঘিরে অবস্থান করা পাহাড়গুলোড় মধ্যে মন্টি রোজাই সর্বোচ্চ উচ্চতাবিশিষ্ট। এর পশ্চিমে লিস্কাম্, সভিলিংগ, ব্রাইটহর্ন এবং ম্যাটারহর্ন পর্বত অবস্থিত। উত্তরে ভাইসহর্ন এবং ডম পর্বতের অবস্থান। মন্টি রোজার উত্তর-পশ্চিমে ৮ ক্লোমিটার দূরের গোর্নেরগ্র্যাট শীর্ষটিতে পর্যটক ও দর্শকরা বেশি আসে মন্টি রোজার দৃশ্য উপভোগ করতে। এই শীর্ষের উচ্চতা প্রায় ৩১০০ মিটার এবং সেরম্যাট শহর থেকে ট্রেনে এখানে পৌছানো যায়।   প্যানোরামা   তথ্যসূত্র  বহিঃসংযোগ   ডুফোরস্পিটজা - SummitPost.org  ডুফোরস্পিটজা - Hikr.org  ৩৬০ ডিগ্রী প্যানোরমা  বিষয়শ্রেণী:সুইজারল্যান্ডের পর্বত বিষয়শ্রেণী:আল্পস পর্বতমালার পর্বত বিষয়শ্রেণী:আল্পস পর্বতমালা
রচনা সংশোধন ও নিবন্ধ মানোন্নয়ন সংঘের উভয় অনুরোধ পাতার অনুরোধকৃত অংশের কাজ সম্পন্ন করার পর অনুরোধকারীকে অবগত করে তাঁর আলাপ পাতায় বার্তা দিতে এই টেমপ্লেটটি ব্যবহার করুন।   ব্যবহার  {{রসনিমা সম্পন্ন | নিবন্ধ =  | স্বাক্ষর = ~~~~ }}   পরামিতির বর্ণনা   পরামিতি  বর্ণনা নিবন্ধ  নিবন্ধের নাম (আবশ্যিক) স্বাক্ষর  আপনার শুভকামনাবার্তা ও স্বাক্ষর (~~~~)   উদাহরণ   {{রসনিমা সম্পন্ন |নিবন্ধ = উইকিপিডিয়া |স্বাক্ষর= [[ব্যবহারকারী:উদাহরণ ১|উদাহরণ ১]] ([[ব্যবহারকারী আলাপ:উদাহরণ ১|আলাপ]]) ০৯:৫৩, ৩০ ডিসেম্বর ২০২০ (ইউটিসি)}}   আরও দেখুন   উইকিপিডিয়া:রচনা সংশোধন ও নিবন্ধ মানোন্নয়ন সংঘ/টেমপ্লেট
'জন্ম আমার ধন্য হলো মা গো' ১৯৭০ সালে প্রকাশিত বাংলা ভাষায় রচিত একটি দেশাত্মবোধক সঙ্গীত। কালজয়ী এই গানের গীতি লিখেছেন নয়ীম গহর, সুর করেছেন আজাদ রহমান। বাংলাদেশের স্বাধীনতা যুদ্ধে মুক্তিযোদ্ধাদের অনুপ্রেরণাদায়ী জাগরণী গানগুলির মধ্যে এই সঙ্গীতটি অন্যতম। এই গীতিতে জন্মভূমিকে মায়ের রূপে কল্পনা করা হয়েছে; জন্মভূমির প্রতি প্রশস্থি, বিশ্বস্ততা ও দেশপ্রেমের আকূতি প্রকাশ করা হয়েছে। বাংলাদেশের স্বাধীনতা অর্জনের পর গানটি সাবিনা ইয়াসমিনের একক কণ্ঠে সবচেয়ে বেশি জনপ্রিয়তা পায়।   ইতিহাস  ১৯৭০ সালে এই গান ধারণের জন্য সাবিনা ইয়াসমিন করাচীতে গমন করেছিলেন। এই গান ধারণের সময় সুরকার আজাদ রহমান সাবিনা ইয়াসমিনকে গীতিকার নয়ীম গহরের সাথে পরিচয় করিয়ে দেন। দ্বৈত কণ্ঠে এই গানের প্রথম সংস্করণ ধারণ করা হয়। গানটির মুখ্য গায়িকা ছিলেন প্রখ্যাত নজরুলগীতি শিল্পী ফিরোজা বেগম ও সাবিনা ইয়াসমিন। নেপথ্যে সমবেত কণ্ঠ দিয়েছিলেন জিনাত রেহানা, নাসির হায়দার, আহমেদুল্লাহ সিদ্দিকী, আসাদুল হক ও লায়লা মোজাম্মেল। করাচি ট্রান্সক্রিপশন সার্ভিসে এই গানের শব্দ ও কণ্ঠ ধারণ করা হয়েছিল। একই বছর গানটি এইচএমভি হতে “পুবের ওই আকাশে সূর্য উঠেছে আলোকে আলোকময়” শিরোনামের আরেকটি গানের সাথে গ্রামোফোন রেকর্ডে প্রকাশিত হয়েছিল।   জনসংস্কৃতিতে গ্রহণযোগ্যতা  এই গানটি নয়ীম গহর রচিত কালজয়ী গানের একটি। বাংলাদেশের স্বাধীনতা যুদ্ধের সময় মুক্তিযোদ্ধাদের অনুপ্রাণীত করার জন্য স্বাধীন বাংলা বেতার কেন্দ্র হতে অন্যান্য দেশাত্মবোধক গানের সাথে এই গানটিও প্রচার করা হতো। এই গানের প্রথম দুই পঙতি বঙ্গবন্ধু শেখ মুজিবুর রহমান পছন্দ করতেন। সাবিনা ইয়াসমিনের সাথে দেখা হলে তিনি এই দুই পঙতি গাইতে বলতেন। সাবিনা ইয়াসমিন বিভিন্ন রাষ্ট্রীয় অনুষ্ঠানে বহুবার এই গান উপস্থাপন করেছেন সাবিনা ইয়াসমিন ছাড়াও অন্যান্য শিল্পীরা বিভিন্ন অনুষ্ঠানে এই গান পরিবেশন করেছেন। সম্প্রচার টেলিভশনের যুগে বিভিন্ন আপাতবাস্তব টেলিভিশন অনুষ্ঠান, কনসার্টে এই গানটি পরিবেশিত হয়েছে।   পুনঃউৎপাদন ও চলচ্চিত্রে ব্যবহার    জাগরণ সংস্কৃতিচর্চা ও গবেষণা কেন্দ্রের পরিকল্পনায় স্টেপ মিডিয়া লিমিটেড-এর প্রযোজনায় বাংলাদেশের বিভিন্ন আন্দোলন ও সংগ্রামে ভূমিকা রাখা ৭১টি গান নিয়ে ১২ ডিসেম্বর, ২০০৯ তারিখে 'জাগরণের গান' শিরোনামের একটি অ্যালবাম প্রকাশিত হয়। এই গানটি জাগরণের গানের অন্তর্ভুক্ত ছিল।  সাবিনা ইয়াসমিন নিজের গাওয়া দেশাত্মবোধক গান গুলি স্বউদ্যোগে সংরক্ষণ ও পুনঃউৎপাদন করেন এবং সাউন্ডটেক-এর ব্যানারে ‘সব ক’টা জানালা খুলে দাও না’ শিরোনামীয় এ্যালবামে এই গান প্রকাশ করেন। ৩ মে, ২০১৬ তারিখে সাউন্ডটেক তাদের আনুষ্ঠানিক ইউটিউব চ্যানেলে এই অ্যালবামটি অবমুক্ত করে। পরবর্তীতে ১৭ ডিসেম্বর, ২০১৭ তারিখে গানটি এককভাবে অবমুক্ত করা হয়।   গানটি ১৯৯৪ সালে মুক্তি পাওয়া কাজী হায়াৎ পরিচালিত 'দেশপ্রেমিক' চলচ্চিত্রে ব্যবহার করা হয়।   আরও দেখুন    সব ক’টা জানালা খুলে দাও না  সেই রেললাইনের ধারে মেঠোপথটার পারে দাঁড়িয়ে   তথ্যসূত্র    বহিঃসংযোগ   বিষয়শ্রেণী:দেশাত্মবোধক গান বিষয়শ্রেণী:বাংলাদেশী দেশাত্মবোধক গান বিষয়শ্রেণী:বাংলা ভাষার গান বিষয়শ্রেণী:বাংলা দেশাত্মবোধক গান বিষয়শ্রেণী:বাংলাদেশী সঙ্গীত বিষয়শ্রেণী:বাংলাদেশের স্বাধীনতা যুদ্ধের গান
মারাঠি বৌদ্ধ হল মারাঠি জাতি এবং ভাষার সন্নিধিতে অন্তর্ভুক্ত বৌদ্ধ ধর্ম অনুসরণকারী জন সম্প্রদায়। এই ধর্মীয় সম্প্রদায় ভারতের মহারাষ্ট্র রাজ্যে বসবাস করে। তাদের মাতৃভাষা হিন্দি এবং মারাঠি। মারাঠি বৌদ্ধ সম্প্রদায় ভারতের সবচেয়ে বড় বৌদ্ধ সম্প্রদায়। ২০১১ সালের ভারতীয় জনগণনা অনুসারে, মহারাষ্ট্রে বসবাসকারী মারাঠি বৌদ্ধদের সংখ্যা হল ৫.৮১% যা দেশের মোট বৌদ্ধ জনসংখ্যার ৭৭%।  ইতিহাস thumb|বৌদ্ধ ধর্ম গ্রহণ করার মুহূর্তে বি. আর. আম্বেডকর -এর ভাষণ, নাগপুর, ১৪ অক্টোবর, ১৯৫৬  প্রায় সব মারাঠি বৌদ্ধ নবায়ন প্রথা -এর অনুসরণকারী। নবায়ন প্রথা হল একটি বৌদ্ধ পুনরুদ্ধার আন্দোলন যা ২০ শতকের ভারতে বৌদ্ধ ধর্ম পুনরুদ্ধার করার উদ্দেশে সংগঠিত হয়। বি. আর. আম্বেডকর এই আন্দোলনের প্রমুখ মুখপাত্র ছিলেন। তিনি হিন্দুধর্মের জাতি ভিত্তিক সমাজ ব্যবস্থা ও বর্ণাধিকার থেকে উদ্ভুত অন্যায়ের বিরুদ্ধে  সামাজের নিম্নস্তরের শোষিত মানুষদের বৌদ্ধ ধর্মে‌ ধর্মা‌ন্তরিত হতে আহ্বান করেন।  বৌদ্ধধর্মে ধর্মান্তরিত হওয়ার তার প্রথম ইচ্ছা প্রকটের প্রায় ২০ বছর পর ১৪ অক্টোবর ১৯৫৬ সালে বি. আর. আম্বেডকর নাগপুরের দীক্ষাভূমিতে সার্বজনীনভাবে বৌদ্ধ ধর্ম গ্রহণ করেন। এই অনুষ্ঠানে বৌদ্ধধর্মের বিশিষ্ট ব্যক্তিজন যেমন, মেধারথি, তার প্রধান শিষ্য ভোজ দেব মুদিত এবং মহাস্তবীর বোধনন্দের শ্রীলঙ্কার উত্তরসূরি ভান্তে প্রজ্ঞানন্দ উপস্থিত ছিলেন। তার অনুপ্রেরনায় প্রায় ছয় লক্ষ মানুষ বৌদ্ধ ধর্ম গ্রহণ করেন।  আম্বেডকর দলিতদের জন্য ঐতিহ্যমূলক বৌদ্ধধর্ম(হীনযান, মহাযান এবং বজ্রযান) থেকে পৃথক এক নতুন ধারা অনুসরণ করতে উপদেশ দেন। বৌদ্ধধর্মের তার এই নিজস্ব সংস্করণকে নবায়ন বা নিও বুদ্ধিজ্ম‌ বা নতুন বৌদ্ধধর্ম বলে অভিহিত করা হয়। বহু বৌদ্ধধর্ম অনুসরণকারীরা অম্বেদকরাইট বুদ্ধিজ্‌ম বা অম্বেদকরের বৌদ্ধধর্ম কথাটি উল্লেখ করে যা আম্বেদকরের বৌদ্ধধর্ম গ্রহণের ঘটনাকে উল্লেখ করে।  জনস্ংখ্যা বেশিরভাগ বৌদ্ধ মারাঠি মানুষ প্রাক্তন মহার সম্প্রদায়ের অন্তর্গত যারা ১৯৫৬ সালে আম্বেদকরের সাথে বৌদ্ধ ধর্ম গ্রহণ করেছিলেন।  ভারতের ১৯৫১ সালের আদমশুমারি অনুসারে মহারাষ্ট্রে ২৪৮৭(০.০১%) জন বৌদ্ধধর্ম অনুসরণকারীর বসবাস। বি.আর. আম্বেদকর ১৯৫৬ সালে তার লক্ষাধিক অনুসারীদের সাথে নবায়ন বৌদ্ধধর্ম গ্রহণের পর ১৯৬১ সালের আদমশুমারিতে মহারাষ্ট্রে বৌদ্ধধর্ম অনুসরণকারীর সংখ্যা বেড়ে দেখায় ২,৭৮৯,৫০১ (৭.০৫%) জন।Kantowsky, Detlef (1997). Buddhisten in Indien heute, Indica et Tibetica 30, 111  সবচেয়ে সাম্প্রতিক জনগননা অনুসারে মুম্বাইয়ের মোট জনসংখ্যার ৪.৮৫% বৌদ্ধ। রাজ্যে প্রায় ৯০ শতাংশ নবায়ন বৌদ্ধ বাস করে।  তথ্যসূত্র  বিষয়শ্রেণী:ভারতের বৌদ্ধ সম্প্রদায় বিষয়শ্রেণী:ভারতের জনপরিসংখ্যান
মেরি সি. ম্যাকলাফলিন (মৃত্যু ২০১৪) ছিলেন একজন মার্কিন চিকিৎসক এবং জনস্বাস্থ্য কর্মকর্তা, যিনি নিউইয়র্ক সিটির স্বাস্থ্য কমিশনার হিসাবে দায়িত্ব পালন করেছিলেন (২৮ মে ১৯৬৯ থেকে ১৭ জানুয়ারী ১৯৭২ পর্যন্ত)।  পরে তিনি সাফোক কাউন্টি বিভাগের কমিশনার হয়েছিলেন।Health Services Integration: Lessons for the 1980s  ১৯৪৭ সালে, ম্যাকলাফলিন একজন আবাসিক প্রশিক্ষণার্থী হিসাবে তার কর্মজীবন শুরু করেন। তিনি ১৯৫৩ সালে জেলা স্বাস্থ্য অফিসার হিসাবে ফিরে আসার আগে কলম্বিয়া বিশ্ববিদ্যালয় এবং নিউ ইয়র্ক বিশ্ববিদ্যালয় থেকে উন্নত ডিগ্রি অর্জন করে, পেশাদার এবং কমিউনিটি স্বাস্থ্য পরিষেবার সহকারী কমিশনার এবং সহযোগী ডেপুটি কমিশনার হয়ে ওঠেন।   তথ্যসূত্র   বিষয়শ্রেণী:২০১৪-এ মৃত্যু বিষয়শ্রেণী:নিউ ইয়র্ক সিটির চিকিৎসক বিষয়শ্রেণী:নারী সরকারি কর্মকর্তা বিষয়শ্রেণী:নিউ ইয়র্ক বিশ্ববিদ্যালয়ের প্রাক্তন শিক্ষার্থী বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর মার্কিন চিকিৎসক বিষয়শ্রেণী:২০শ শতাব্দীর মার্কিন নারী চিকিৎসক বিষয়শ্রেণী:২১শ শতাব্দীর মার্কিন নারী
নীচে সলোমন দ্বীপপুঞ্জের সংবাদপত্রগুলির একটি তালিকা রয়েছে।  ছাপা   সলোমন স্টার (হনিয়ারা)   আইল্যান্ড সান (হনিয়ারা)   সানডে আইলস (হনিয়ারা)  অনলাইন:   সলোমন টাইমস অনলাইন (হনিয়ারা)   সলোমনসটুডে ডট কম (হনিয়ারা)   আরো দেখুন    সংবাদপত্রের তালিকা   বহিঃসংযোগ   সলোমন স্টার অনলাইন ওয়েবসাইট   আইল্যান্য সান অনলাইন ওয়েবসাইট   সানডে আইলস ওয়েবসাইট    সলোমন টাইমস অনলাইন ওয়েবসাইট  বিষয়শ্রেণী:দেশ অনুযায়ী সংবাদপত্রের তালিকা *
__TOC__  ২০ মে ২০১৮  সন্দেহভাজন সকপাপেট         সম্পাদক মিথস্ক্রিয়া উপযোগ  উইকিপিডিয়া:নিবন্ধ অপসারণের প্রস্তাবনা/স. উ. ম. আবদুস সামাদ, মতামত দেখেই বুঝা যায় তারা একই ব্যক্তি মেরাজ (আলাপ) ১৯:৪৪, ২০ মে ২০১৮ (ইউটিসি)  অন্য ব্যবহারকারী কর্তৃক মন্তব্য অভিযুক্ত পক্ষও নিচের অনুচ্ছেদে মন্তব্য/আলোচনা করতে পারেন।   কারা একই ব্যক্তি?আর আমাকে এখানে উল্লেখণ করা হয়েছে কেন?  ব্যবহারকারী পরীক্ষণ ও/বা টহল দানকারী প্রশাসকের মন্তব্য Amrio, Ittihad Mustafa, Glorious Mental এক তা ; Moshfiq Elahi । --আফতাব (আলাপ) ২৩:৪৬, ২০ মে ২০১৮ (ইউটিসি) Ittihad Mustafa, Glorious Mental কে বাধা হল ও নতুন বিধায় মূল অ্যাকাউন্ট বাধা দেয়া হল না। সতর্কতা দেয়া হল। --আফতাব (আলাপ) ০০:১৬, ২১ মে ২০১৮ (ইউটিসি)  বিষয়শ্রেণী:উইকিপিডিয়া সকপাপেট তদন্ত/২০১৮
সেনা কল্যাণ সংস্থা বাংলাদেশ সরকার অনুমোদিত বাংলাদেশ সেনাবাহিনীর মালিকানাধীন ও সেনাবাহিনী পরিচালিত একটি সংস্থা। সামরিক বাহিনী সদস্যদের কল্যাণের জন্য এটি গঠিত হয়। সংস্থাটির লক্ষ্য হলো সংস্থার স্বত্বাধিকারী ও তাদের পোষ্যদের জন্য তহবিল তৈরি এবং তার যোগান দেয়া।  ইতিহাস সংস্থাটি ১৯৫৩ সালে ফৌজি ফাউন্ডেশনের অংশ হিসেবে সৃষ্টি হয়। এটি তখন দাতব্য প্রতিষ্ঠান আইন, ১৮৯০-এর অধীনে একটি দাতব্য ট্রাস্ট হিসেবে নিবন্ধিত হয়। ১৯৬০ থেকে ১৯৭০ সালের মধ্যে সেনা কল্যাণ সংস্থা কর্তৃক ফৌজি রাইস মিলস নামে রংপুরে, ফৌজি চটকল নামে ঘোড়াশালে এবং ফৌজি ফ্লাওয়ার মিলস নামে চট্টগ্রামে শিল্পকল স্থাপন করা হয়। সেইসাথে সংস্থাটি ইস্ট পাকিস্তান ল্যাম্পস, ইলেকট্রিক্যাল ইন্ডাস্ট্রিজ এবং পাকিস্তান টোব্যাকো কোম্পানির শেয়ার কিনে। বাংলাদেশ স্বাধীন হওয়ার পর ১ জুলাই ১৯৭২ সালে এটি সেনাকল্যাণ সংস্থা নামে পুনর্গঠিত হয়।  সংস্থাটি বর্তমান কাঠামোতে ১৯৭২ সালে ২.৫ কোটি টাকার সম্পত্তি নিয়ে কাজ শুরু করে। ১৯৭৬ সালে, এটি বাংলাদেশের বৃহত্তম শিল্প ও কল্যাণ সংস্থা হিসেবে নীট ৯৮.৭ কোটি টাকার সম্পদের মালিক হয়।  অধীনস্থ প্রতিষ্ঠান বর্তমানে এর বিভিন্ন ব্যবসায়িক কার্যক্রমের মধ্যে রয়েছে:  মংলা সিমেন্ট ফ্যাক্টরি, বাগেরহাট   ফৌজি ফ্লাওয়ার মিলস্ এবং ডায়মন্ড ফুড মিলস্, চট্টগ্রাম  চট্টগ্রাম ফ্লাওয়ার মিলস  এনেসেল টেক্সটাইল মিলস্  এসকেএস ইলেকট্রিক ইন্ডাস্ট্রিজ  স্যাভয় আইসক্রিম ফ্যাক্টরি  ইস্টার্ন হোসেয়ারী মিলস্, টঙ্গী  এসকেএস ফ্রেব্রিকস  সেনা কল্যাণ ভোজ্য তেল শিল্প  সেনা কল্যাণ এলপিজি বোতলজাত প্লান্ট  সেনা কল্যাণ ইন্সুরেন্স  সেনা কল্যাণ ট্রাভেলস অ্যান্ড ট্যুরস  তথ্যসূত্র  বিষয়শ্রেণী:বাংলাদেশ সেনাবাহিনী বিষয়শ্রেণী:বাংলাদেশের সরকারি সংস্থা বিষয়শ্রেণী:১৯৫৩-এ প্রতিষ্ঠিত সরকারি সংস্থা বিষয়শ্রেণী:১৯৫৩-এ পূর্ব পাকিস্তানে প্রতিষ্ঠিত
মায়ামি বন্দর হল মার্কিন যুক্তরাষ্ট্রের ফ্লোরিডা রাজ্যের একটি সমুদ্র বন্দর। এই বন্দরটি মায়ামি শহরে অবস্থিত। বন্দরটি মার্কিন যুক্তরাষ্ট্রের প্রধান সমুদ্র বন্দর গুলির একটি। ১৩ মিটারের বেশি গভীরতা রয়েছে বন্দরটিতে। এই বন্দর বছরে প্রায় ৭.৪২ মিলিয়ন টন পণ্য পরিবহন করে।  ২০১০ সালে ৪.৩৩ মিলিয়ন যাত্রী পরিবহন করেছে বন্দরটি।  ইতিহাস বর্তমান thumb|left|200px|মায়ামি বন্দর মার্কিন যুক্তরাষ্ট্রে ব্যস্তম কন্টেইনার বন্দর গুলির একটি. মায়ামি বন্দর হল বিশ্বের ক্রুজ শিপ ক্যাপিটাল ,  আমেরিকার কন্টেইনার প্রবেশদ্বার হিসাবে পরিচিত।  আরও দেখুন  মায়ামি বন্দর সুড়ঙ্গ  মায়ামি বন্দরের গভীরভাবে পলি উত্তোলন প্রকল্প  তথ্যসূত্র  বিষয়শ্রেণী:মার্কিন যুক্তরাষ্ট্রের বন্দর ও পোতাশ্রয় বিষয়শ্রেণী:মায়ামি পরিবহন ব্যবস্থা বিষয়শ্রেণী:মায়ামি বন্দর
সাতগাঁও রেলওয়ে স্টেশন বাংলাদেশের সিলেট বিভাগের মৌলভীবাজার জেলার শ্রীমঙ্গল উপজেলায় অবস্থিত একটি রেলওয়ে স্টেশন।  ইতিহাস ১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। এসময় কুমিল্লা-আখাউড়া-শাহবাজপুর লাইনের স্টেশন হিসেবে সাতগাঁও রেলওয়ে স্টেশন তৈরি করা হয়।  পরিষেবা সাতগাঁও রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো: পাহাড়িকা এক্সপ্রেস পারাবত এক্সপ্রেস উদয়ন এক্সপ্রেস জয়ন্তিকা এক্সপ্রেস উপবন এক্সপ্রেস কালনী এক্সপ্রেস সুরমা এক্সপ্রেস জালালাবাদ এক্সপ্রেস কুশিয়ারা এক্সপ্রেস সিলেট কমিউটার (বন্ধ)।   তথ্যসূত্র   বিষয়শ্রেণী:মৌলভীবাজার জেলার রেলওয়ে স্টেশন